b'\n_START_ARTICLE_\nKwame Nkrumah-Acheampong\n_START_SECTION_\nTidlig liv\n_START_PARAGRAPH_\nNkrumah-Acheampong ble f\xc3\xb8dt i Glasgow i Skottland, der hans far var doktorgradsstudent. Som barn flyttet han fra Glasgow til Ghana, til en landsby en time fra Accra, hovedstaden i Ghana. Han ble safariguide, og i 2000 flyttet han til England I 2002 tok han seg jobb som resepsjonist i Xscape skiing center i Milton Keynes, der han begynte \xc3\xa5 st\xc3\xa5 p\xc3\xa5 ski.\n_START_SECTION_\nKarriere\n_START_PARAGRAPH_\nI 2005 fors\xc3\xb8kte Nkrumah-Acheampong \xc3\xa5 kvalifisere seg til Vinter-OL i Torino i Italia i 2006. Han greide det imidlertid ikke da han ble forhindret fra \xc3\xa5 m\xc3\xb8te opp til kvalifiseringsrennet i Iran da flyet hans ble holdt tilbake i Amsterdam p\xc3\xa5 grunn av is p\xc3\xa5 vingene. I 2009 kvalifiserte han seg derimot til OL i 2010, da han sk\xc3\xa5ret 137,5 FIS-poeng i Iran._NEWLINE_Nkrumah-Acheampong st\xc3\xb8tter prosjekter som skal promotere vinteridrett i Ghana. Han har startet et eget ghanesisk vinter-OL-forbund, og han har s\xc3\xb8rget for at den ghanesiske regjeringen st\xc3\xb8tter byggingen av den f\xc3\xb8rste kunstige alpinbakken i Ghana, som er planlagt bygget i Mamfe, og som skal st\xc3\xa5 klar til vinter-OL 2014. Nkrumah-Acheampong st\xc3\xb8tter ogs\xc3\xa5 en rekke veldedige form\xc3\xa5l, og donerer blant annet penger til \xc3\xa5 redde sn\xc3\xb8leoparden fra utrydning.\n_START_SECTION_\nPersonlig liv\n_START_PARAGRAPH_\nNkrumah-Acheampong er gift med Sena, en sekret\xc3\xa6r ved Open University i Milton Keynes. De har to barn, Ellice og Jason.'